SREDNJA ŠKOLA ZABOK

UGOSTITELJSKO-TURISTIČKO UČILIŠTE

Zabok, travanj 2016.

**DRŽAVNO NATJECANJE UČENIKA**

**UGOSTITELJSKO-TURISTIČKE STRUKE GASTRO 2016.**

**I Z V J E Š Ć E**

Od 25. - 28. travnja u Makarskoj održalo se Državno natjecanje učenika ugostiteljsko-turističke struke RH Gastro 2016.god. Tijekom 3 dana natjecanja svoja znanja, sposobnosti i vještine pokazalo je najboljih 92 učenika (od 17 tisuća učenika sektora turizma i ugostiteljstva RH) iz 35 ugostiteljsko-turističkih škola u 8 natjecateljskih disciplina i to 5 gastronomskih i 3 turističke discipline. Prednatjecanja su održana 13. ožujka, po regijama i to u Karlovcu za sjeverozapadnu Hrvatsku, u Osijeku, Vinkovcima i Sl.Požegi za istočnu Hrvatsku, u Poreču za Istru, Kvarner i Ličko senjsku županiju, te u Splitu i Dugopolju za južnu Hrvatsku. Iz svake regije na državno natjecanje plasirano je 23 učenika u 8 natjecateljskih disciplina. Učenici Srednje škole Zabok natjecali su se u 7 ugostiteljsko turističkih disciplina, a nastup na državnom natjecanju izborilo je 4 učenika plasiravši se na jedno od prva tri mjesta, na regionalnom natjecanju.

Naši učenici su u Makarskoj na Državnom Gastru ostvarili sljedeće rezultate:

U disciplini 1. - PRIPREMA SVEČANOG MENU-a:

* **Matija Jagić**, učenik 3.raz. kuhar zauzeo je 7. mjesto
  + Njegov je mentor bio Tomislav Vranić

U disciplini 6. – POSLOVANJE RECEPCIJE HOTELA:

* + **Paula Petrinec,** učenica 4.HT razreda (hotlijersko turistička tehničarka) zauzela je 1. mjesto, osvojila **zlatnu medalju i Priznanje izvrsnosti** Zjedenice ugostiteljsko turističkih škola RH, te potvrdila i zaslužila pozivnicu Agencije za strukovno obrazovanje i obrazovanje odraslih za EuroSkills natjecanje mladih u Goteborgu u Švedskoj krajem studenog o.g.
  + Mentorica: Irena Bilić

U disciplini 7.- POSLOVANJE TURISTIČKE AGENCIJE:

* **Ena Kušan,** učenica 4.HT raz. (hotlijersko turistička tehničarka) zauzela je 4. mjesto sa 2 boda zaostatka za trećeplasiranim natjecateljem
  + Mentorica: Irena Bilić

U disciplini 8. - PREDSTAVLJANJE TURISTIČKE DESTINACIJE:

* **Ines Žučko**, učenica 4.HTT (hotlijersko turistička tehničarka) osvojila je 1. mjesto i **zlatnu medalju**
  + Njezini mentori su: Irena Bilić i Ivan Petek

Važno je istaknuti da su sve mlade nade hrvatskog turizma ocjenjivali i njihov rad vrednovali profesionalci i stručnjaci iz realnog sektora, tj. istaknuti eksperti, šefovi i direktori raznih službi poznatih hotelskih kuća i turističkih organizacija.

U okviru raznih događanja koja su pratila natjecanja bile su organizirane razne edukativne radionice za mentore i učenike kao napr.: o maslinama i proizvodnji maslinova ulja, o Parku prirode Biokovo, o učeničkim zadrugama isl.

|  |  |
| --- | --- |
| F:\FOTOGRAFIJE\GASTRO\Gastro_2016\100_5693.JPG  Matija Jagić, Ines Žučko, Paula Petrinec i Ena Kušan  Sudionici državnog natjecanja Gastro 2016. | |
| F:\FOTOGRAFIJE\GASTRO\Gastro_2016\100_5703.JPG  Ines Žučko i Paula Petrinec – ponosne i sretne osvajačice zlatnih medalja | |
| F:\FOTOGRAFIJE\GASTRO\Gastro_2016\IMG_0051.JPG  F:\FOTOGRAFIJE\GASTRO\Gastro_2016\V__1562.jpg | F:\FOTOGRAFIJE\GASTRO\Gastro_2016\100_5697.JPG  Mentori: Irena Bilić, Ivan Petek i Tomislav Vranić, te načelnica sektora ljudskih resursa u Ministarstvu turizma gđa. Sanja Bareza, koja je uputila čestitke učenicima, mentorima i Školi |
| F:\FOTOGRAFIJE\GASTRO\Gastro_2016\100_5714.JPG  Srednju školu Zabok na Državnom Gastru 2016. predstvljali su:  Paula Petrinec, Ena Kušan, Ines Žučko i Matija Jagić | |

U okviru natjecanja održan je i prvi radni sastanak s uputama o EuroSkills natjecanju na koje je pozvana Srednja škola Zabok u natjecateljskoj disciplini Poslovanje recepcije hotela.

Agencija za strukovno obrazovanje i obrazovanje odraslih, u kolovozu 2012. godine postala je punopravna članica WorldSkills Europe. Worldskills Europe je organizacija koja promiče izvrsnost u području razvoja vještina i kompetencija, podiže svijest o važnosti izvrsnosti i visoke kvalitete strukovnog obrazovanja i osposobljavanja.  Njezin fokus je na organiziranju i razvoju natjecanja u vještinama koja služe kao alat u daljnjem razvoju radnih i profesionalnih vještina i kompetencija u raznim strukovnim područjima. Također, osnovni cilj EuroSkillsa je u podržavaju europske politike cjeloživotnog učenja, potiču svjetske standarde u vještinama u i kompetencijama kako bi se poboljšao status i privlačnost strukovnog obrazovanja i osposobljavanja.

Ciljevi:

* Putem natjecanja u korištenju vještina podići standarde i promovirati izvrsnost u strukovnim vještinama u Europskoj uniji
* Povećati svijest o važnosti vještina i strukovnog obrazovanja i osposobljavanja za europska gospodarstva i društva
* Razviti niz natjecanja u strukovnim vještinama za zemlje članice EU
* Osigurati da strukovna natjecanja u vještinama koje organizira EuroSkills, reflektiraju različite i promjenjive potrebe za vještinama zemalja članica EU i EU u cjelini
* Potaknuti svaku zemlju članicu EU da sudjeluje u EuroSkills natjecanju, te da tako proširi i razvije vlastita natjecanja u radnim vještinama.

**EuroSkills** je međunarodno natjecanje u vještinama za mlade do 25 godina, koje se održava svake dvije godine i organiziraju ga zemlje članice Worldskills Europe. Euroskills predstavljaju promociju zanimanja, s naglaskom na stručnu izvedbu za stotine talentiranih mladih ljudi, koji su odabrani kroz selekcijska natjecanja u svojim zemljama. Tijekom EuroSkills natjecanja, zemlje članice, međunarodni partneri u gospodarstvu, nacionalne agencije, te obrazovne institucije zajedno promoviraju izvrsnost strukovnog obrazovanja i osposobljavanja u Europi. Partnerstvo između učenika, mentora, državnih i privatnih institucija, te civilnog društva i organizacija jedinstveno je u Europi.

Pripremila:

Branka Kralj